L 66/26 Jurnalul Oficial al Uniunii Europene 6.3.2014 DECIZII DECIZIA 2014/119/PESC A CONSILIULUI din 5 martie 2014 privind măsuri restrictive împotriva anumitor persoane, entități și organisme având în vedere situația din Ucraina CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 20 februarie 2014, Consiliul a condamnat în termenii cei mai fermi orice recurgere la violență în Ucraina. Consiliul a cerut încetarea imediată a violenţei și respectarea deplină a drepturilor omului şi a libertăților fundamentale. Consiliul a făcut apel la guvernul ucrainean să dea dovadă de reţinere maximă și la liderii opoziției să se distanțeze de cei care recurg la acţiuni radicale, inclusiv la violență. ( La 3 martie 2014, Consiliul a convenit să concentreze măsurile restrictive asupra îngheţării şși recuperării activelor persoanelor identificate ca fiind responsbile pentru deturnarea de fonduri ale statului ucrainean şi persoanele responsabile pentru încălcări ale drepturilor omului, în vederea consolidării și sprijinirii statului de drept și respectării drepturilor omului în Ucraina. (3) Sunt necesare acţiuni suplimentare din partea Uniunii pentru punerea în aplicare a anumitor măsuri, ADOPTĂ PREZENTA DECIZIE: Articolul 1 (1) Se îngheață toate fondurile și resursele economice care aparțin, se află în proprietatea ori posesia sau sunt controlate de către persoane care au fost identificate ca fiind responsabile pentru deturnarea de fonduri ale statului ucrainean şi de către persoane responsabile pentru încălcarea drepturilor omului în Ucraina, precum şi de către persoane fizice sau juridice, entități sau organisme asociate acestora, astfel cum sunt enumerate în anexă. (2) Niciun fond sau resursă economică nu se pune, în mod direct sau indirect, la dispoziția sau în beneficiul persoanelor fizice sau juridice, entităților sau organismelor enumerate în anexă. (3 Autoritatea competentă a unui stat membru poate autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în anumite condiții pe care le consideră corespunzătoare, după ce a stabilit că fondurile sau resursele economice în cauză sunt: (a) necesare pentru a satisface nevoile de bază ale persoanelor fizice enumerate în anexă și ale membrilor de familie aflați în întreţinerea acestora, incluzând cheltuielile pentru alimente, chirie sau ipotecă, pentru medicamente  și tratamente medicale, impozitele, primele de asigurare și plata facturilor la utilități; (b) destinate exclusiv plății unor onorarii rezonabile şi rambursării cheltuielilor suportate în legătură cu furnizarea unor servicii juridice; (c) destinate exclusiv plății unor comisioane sau taxe aferente serviciilor de păstrare sau gestionare curentă a unor fonduri sau resurse economice înghețate; sau (d) necesare pentru cheltuieli extraordinare, cu condiția ca auto- ritatea competentă să fi notificat autorităților competente ale celorlalte state membre și Comisiei motivele pe baza cărora consideră că ar trebui acordată o autorizație specifică, cu cel puțin două săptămâni înainte de acordarea autorizației. Statul membru în cauză informează celelalte state membre şi Comisia cu privire la orice autorizație pe care o acordă în temeiul prezentului alineat. (4)  Prin derogare de la alineatul (1), autoritățile competente ale unui stat membru pot autoriza deblocarea anumitor fonduri şi resurse economice îngheţate, dacă sunt îndeplinite urmă- toarele condiții: (a) fondurile sau resursele economice fac obiectul unei hotărâri arbitrale pronunțate anterior datei la care persoana fizică sau juridică, entitatea sau organismul menționat la alineatul (1) a fost înscrisă pe lista din anexă, sau al unei hotărâri judecă- toreşti sau administrative pronunțate în Uniune, sau al unei hotărâri judecătoreşti executorie în statul membru vizat, anterior sau ulterior datei respective; (b) fondurile sau resursele economice vor fi utilizate exclusiv pentru a satisface creanțele garantate printr-o astfel de hotărâre sau a căror valabilitate este recunoscută printr-o astfel de hotărâre, în limitele stabilite de actele cu putere de lege și actele administrative aplicabile care reglementează drepturile persoanelor care au astfel de creanțe; (c) hotărârea nu este în beneficiul niciunei persoane fizice sau juridice, entităţi sau organism menționate în anexă; și